Lolland-Falsters Stifts-Tidende, 1843-07-15
Vi have - siger Fædrelandet – en splinterny Nyhed fra det 15de Aarhundrede nemlig, at Hr. Zeuthen, Eieren af Tølløse m.v., er bleven ophøiet i Friherrestanden. Vi kunne ikke stort fortænke Hr. Zeuthen i, at han, naar han kan blive det, lader sig gjøre til Baron, thi saalænge det samme Menneske med Greve eller Barontitel lettere kan blive Finantsminister, end uden samme Contoirchef under Finantserne, kortsagt saalænge Pancien regime bestaaer, saalænge er et Friherre diplom en Realitet eller i alt Fald en Navneværdi, hvorfor man kan tiltuske sig sande Værdier. Naar man gjorde Thorvaldsen eller Oehlenschläger til Friherrer, vilde vi vistnok ligefuldt beklage, saadant, men en Slags Forsoning kunde der dog ligge i den Tanke, at dette var et Vidnesbyrd om Statens Agtelse for fremragende Talent og følgerige Fortjenester, og en saadan Titel vilde i alt Fald være knyttet til et Navn der havde en god Klang, ja en historisk Betydning i Danmark, men hvad vil en tilkommende Friherre Zeuthen kunne svare dem, der gik i Rette med ham angaaende hans Adkomst til at indtage en høiere Plads i Samfundet end den, som hans personlige Dygtighed eller Formue maatte hjemle ham. Jntet vilde han kunde paaberaabe sig uden netop sin Formue, og saa rimeligt eller i alt Fald uundgaaeligt det end er, at Rigdom i Staten betragtes som en Qvalification, saa urimeligt finde vi det, at denne to Gange skal regnes ham til Jndtægt, een Gang som Formue, og een Gang som Friherre-Titel. Og skal og maa Formuen end ansees for en Magt, saa er det dog i alt Fald kun den selverhvervede eller ved egen Kraft bevarede Formue; men ikke den ved kunstige Midler til et bestemt Navn lænkede Formue, som derved kan holdes fast til Een, der hverken forstaaer at bestyre eller bruge den, medens den, naar den havde sin naturlige Frihed, snart vilde flyde over i Hænder, som fortjente den."J forrige Maaned skal en Jæger ved den Helsingøer stationerede Bataillon, for at være kommen paa Paraden i sølet Veir med et Par Stænpaa Beenklæderne, være bleven beordret tildeelt 6 Slag af en Klinge. Fjorten Dage efter indkom han paa Hospitalet, saavidt vi vide, af Sygdom i Leveren og - døde. At hans senere Sygdom ikke staaer i nogen Forbindelse med eller er en Følge af Pryglene, er rimeligt; at den ham tildeelte Correction, skjøndt den formodentlig har Hjemmel i den vedkommende Overordnede tillagte Myndighed, forekommer os al for haard for en saa ringe Forseelse, ville vi ikke negte; men dette skulde dog ikke have bragt os til at omtale dette lille Bidrag til det militaire Pryglesystems Historie, saameget mindre som det er at haabe, at dette System om ikke mange Aar for stedse vil blive ihielslaaet. Hvad der derimod bevæger os til at bekjendtgjøre Ovenstaaende er den Omstændighed, at vi have erfaret, at Justitsraad Reiersen har troet sig berettiget til uden videre at stryge en i meget moderate Udtryk affattet og i den Frisindede optagen Anmodning om at meddeles fuldstændig Oplysning om det Passerede, en Opfordring, hvorved i alt Fald ikke det Offentlige eller nogen Regjeringsautoritet kunde fole sig fornærmet, men ene og alene vedkommende Lieutenant maaskee kunde blive noget ubehageligt tilmode. Dette er saaledes et lille Bidrag til en rigtig Opfattelse af Begrebet Maatrykkes. (Fædrel.)¬